**இந்துக் கூட்டுக் குடும்பம்** (*Hindu joint family*) அல்லது பிரிக்கப்படாத குடும்பம் என்பது இந்தியத் துணைக்கண்டம் முழுவதும், குறிப்பாக இந்தியாவில், ஒரே குடும்பத்தில் வாழும் பல தலைமுறைகளைக் கொண்ட, பொதுவான உறவுமுறையால் பிணைக்கப்பட்டிருக்கும் விரிந்த குடும்ப ஏற்பாடாகும். இது இந்துச் சட்டத்தின் படி கூட்டுறுவாக்கப்பட்டது.  கேரளாவைத் தவிர, இந்தியா முழுவதும் பிரிக்கப்படாத குடும்ப அமைப்பு அங்கீகரிக்கப்பட்டுள்ளது.

குடும்ப அமைப்பு
---------------

வரலாற்று ரீதியாக, பல தலைமுறைகளாக இந்தியா, இந்து கூட்டுக் குடும்பம் அல்லது பிரிக்கப்படாத குடும்பம் என்ற எதிர்பாராத நடைமுறையில் உள்ளது. இந்த அமைப்பு இந்திய துணைக்கண்டம் முழுவதும் பரவியுள்ள ஒரு பிரிக்கப்படாத குடும்ப ஏற்பாடாகும். ஒரே வீட்டில் வாழும் பல தலைமுறைகளைக் கொண்டுள்ளது. இவை அனைத்தும் பொதுவான உறவால் பிணைக்கப்பட்டுள்ளன. ஒரு கூட்டுக் குடும்பம் என்பது கணவன் மற்றும் மனைவி, அவர்களது மகன்கள், அவர்களது திருமணமாகாத மகள்கள் மற்றும் அவர்களது மகன்களின் மனைவிகள் மற்றும் குழந்தைகள் ஆகியோரைக் கொண்டது. அதே மாதிரி (மகன்கள், அவர்களின் மனைவிகள் மற்றும் குழந்தைகள், மற்றும் திருமணமாகாத மகள்கள்) தற்போது உயிருடன் இருக்கும் பல தலைமுறைகளுக்கு மீண்டும் மீண்டும் வருகிறது. குடும்பத்தின் சட்டப்பூர்வ இருப்பை பாதிக்காமல், இவர்களில் எத்தனை பேர் வேண்டுமானாலும் இறந்திருக்கலாம்.

### உறுப்பினர்கள்

குடும்பத் தலைவர் கர்த்தா எனப்படுகிறார். தந்தை, தாய், மகன், மகள், மகனின் மகன், மகனின் மகள், ஆகியோர் உறுப்பினர்கள் ஆவர். குடும்ப உறுப்பினர்கள் கூட்டு வாரிசுதாரர்கள் ஆவர். மூன்று தலைமுறையை சேர்ந்தவர்கள் வம்சாவளி சொத்து உரிமையர் ஆவர். வெவ்வேறு குடும்ப உறுப்பினர்கள் வெவ்வேறு பெயர்களில் அழைக்கப்படுகிறார்கள். உறவின் தன்மையும் மாறுபடும். உறவுகள் சமமானதாக இருக்கலாம், பரஸ்பர மரியாதை அல்லது கிண்டலாகவும் அழைக்கலாம். எவ்வாறாயினும், நவீன தனித்துவம் குடும்ப கூட்டு அலகுக்கு அச்சுறுத்தலாக இருந்து வருகிறது. மேலும் நவீன கூட்டுக் குடும்பங்களில் வசிப்பவர்கள் பல குடும்ப உறுப்பினர்களின் கண்காணிப்பின் கீழ் தங்களைக் கட்டுப்படுத்தி அல்லது சிறைப்பிடிக்கப்பட்டதாக உணர்கிறார்கள்.

ஒரு பாரம்பரிய கூட்டு இந்து குடும்பத்தில், சகோதரர்களின் மனைவிகளுக்கு இடையே கீழ்ப்படிதல் உறவு உள்ளது: மூத்த குடும்பத் தலைவரின் மனைவி "பாடி பாபி" (இந்தியில்) என்று அழைக்கப்படுகிறார், அதாவது "மூத்த சகோதரனின் மனைவி". அவள் பாரம்பரியமாக பெரியவர்களுக்குப் பிறகு வீட்டின் தலைவியாகக் கருதப்படுகிறாள். மேலும் வீட்டு விவகாரங்களை நடத்துவதற்கும் வேலைக்காரர்களை (ஏதேனும் இருந்தால்) மேற்பார்வையிடுவதற்கும் பொறுப்பானவள். அடுத்த இளைய சகோதரர்களின் மனைவிகள் பொதுவாக குடும்பம் மற்றும் குழந்தைகளை வளர்ப்பது தொடர்பான எந்த விஷயங்களுக்கும்/முடிவுகளுக்கும் அவளிடம் ஆலோசனையையும் அனுமதியையும் பெறுவார்கள்.

சட்டக்கூறுகள்
-------------

1956 இந்து வாரிசுச்சட்டப்படி, கர்த்தா மரணத்திற்குப்பின் வாரிசுதாரர்கள் சொத்தில் உரிமையுள்ளவர்கள் ஆவார். 1985க்கு பின் இச்சட்டம் மகனைப் போல் மகளுக்கும் சம உரிமை வழங்குகிறது. மிட்டக்சரா சட்டப்படி, ஆண் வாரிசுகள் மட்டுமே சொத்தில் உரிமையுள்ளவர்கள். இச்சட்டம் அசாம் மற்றும் மேற்கு வங்காளத்தில் இல்லை. தாயபாகா சட்டப்படி, ஒரு கூட்டுவாரிசுதாரர் தனது பங்கை மற்ற கூட்டு வாரிசுதாரர் சம்மதமின்றி மாற்றித்தர முடியும்.

இந்து பிரிக்கப்படாத குடும்பம் என்பது இந்து திருமணச் சட்டத்துடன் தொடர்புடைய ஒரு சட்டப்பூர்வமான சொல். பெண் உறுப்பினர்களுக்கு பிரிக்கப்படாத குடும்பத்தில் உள்ள சொத்தில் பங்கு உரிமையும் வழங்கப்படுகிறது. இந்த வார்த்தை வருமான வரிச் சட்டத்தின் விதிகளில் குறிப்பைக் கொண்டுள்ளது. ஆனால் சட்டத்தில் வெளிப்பாடு வரையறுக்கப்படவில்லை.

2016 ஆம் ஆண்டில், தில்லி உயர் நீதிமன்றத்தின் ஒரு தீர்ப்பு, இந்து பிரிக்கப்படாத குடும்பத்தின் மூத்த பெண் அதன் 'கர்த்தா' (மேலாளர்) ஆக இருக்கலாம் என்று தீர்ப்பளித்தது.

இதனையும் பார்க்கவும்
--------------------

* கருக் குடும்பம்
* விரிந்த குடும்பம்

மேற்கோள்கள்
-----------

1. ↑  "I AM : HUF". *www.incometaxindia.gov.in*.
2. ↑   *The Hindu Joint*.
3. ↑  Hindu family structure பரணிடப்பட்டது 2021-09-04 at the வந்தவழி இயந்திரம் *ringzone.the69.in*. Retrieved 4 September 2021
4. ↑  "Woman can be 'karta' of a family: Delhi High Court". *Times of India*. 28 October 2020 அன்று பார்க்கப்பட்டது.

மேலும் படிக்க
-------------

* Donner, Henrike (2008), *Domestic goddesses: maternity, globalization and middle-class identity in contemporary India*, Aldershot: Ashgate Publishing, ISBN 978-0-7546-4942-7
* Michaels, Axel; Harshav, Barbara (2004), *Hinduism: Past and Present* (5th ed.), Princeton: Princeton University Press, pp. 111–131, ISBN 0-691-08953-1